**Základná umelecká škola Púchov – elok. pracovisko Lednické Rovne**

vyhlasuje  dňa

**6. júna 2023** v čase **13:00 – 17:00 hod.**

v priestorochZákladnej školy Eduarda Schreibera v Lednických Rovniach

**PRIJÍMACIE TALENTOVÉ SKÚŠKY**

**pre školský rok 2023/2024**

**Dolná veková hranica prijímaných detí je 5 a pol roka**

(teda dieťa, ktoré najneskôr 31. 12. 2022 dosiahlo vek 5 rokov).

Prijímacie skúšky sú vyhlásené pre nasledovné odbory a študijné zamerania:

* **Hudobný odbor** - spev, hra na klavír, akordeón a dychové nástroje (zobcovú a priečnu flautu, klarinet, saxofón, trúbku, pozaunu, lesný roh a tubu)
* **Výtvarný odbor -** Je potrebné priniesť so sebou na posúdenie 10 doma vytvorených aktuálnych prác (môžu byť použité rôzne techniky).

Na prijímacie talentové skúšky sa môžete **prihlasovať do 2. 6. 2023** prostredníctvom riadiaceho a informačného systému základných umeleckých škôl - **iZUŠ** -  [**https://www.izus.sk/**](https://www.izus.sk/prihlaska_do_zus/nova/?zus=588)alebo priamo, vypísaním prihlášky v mieste konania prijímacích skúšok.

Počet prijatých žiakov v jednotlivých odboroch a študijných zameraniach je limitovaný kapacitnými a priestorovými možnosťami školy.

**Hodnotiace kritériá**

**Hudobný odbor:**

- intonačné a sluchové predpoklady dieťaťa

- rytmus

- hudobná pamäť

- zručnosti v oblasti vokálnych činností - spev detských ľudových piesní (dieťa zaspieva dve piesne podľa vlastného výberu)

- fyzické predpoklady ku hre na určitý hudobný nástroj

- pri skúške na spev sa posudzuje aj hlasový rozsah a komunikačné schopnosti (tvorba hlások, zvuk reči ...)

Komisia ďalej posudzuje pohotovosť dieťaťa v reagovaní, ako aj sociálno-psychologickú pripravenosť dieťaťa.

**Výtvarný odbor:**

- znázornenie figúry a priestoru

- práca s farebným kontrastom a líniou

- vystihnutie detailu

- kompozičné cítenie

- kreativita

Komisia ďalej posudzuje pohotovosť dieťaťa v reagovaní, ako aj sociálno-psychologickú pripravenosť dieťaťa.